Районна избирателна комисия Враца

ПРОТОКОЛ
№ 4-ЕП
Враца, 22.04.2019 г.

На 22.04.2019 г. от 17.00 часа в сградата на Областна администрация – Враца, се проведе заседание на РИК Враца. Присъстват 13 (тринадесет) членове на комисията. По уважителни причини отсъстват Момчил Петров и Красимир Колев. Налице е необходимия кворум за провеждане на заседание.

Заседанието протече по следния дневен ред:

1. Проекти за решения.
2. Разни.

**Гласували дневния ред: 13, За – 13, Против – 0**

**По т. 1 от дневния ред се взеха следните решения:**

**Проект за решение № 14-ЕП:** Определяне общия брой на членовете на допълнителните секционни избирателни комисии, включително секции за гласуване с подвижна избирателна кутия и разпределяне на местата в ръководствата на комисиите и местата за членовете в комисиите в Шести изборен район – Врачански при произвеждане на изборите за членове на Европейския парламент от Република България на 26 май 2019 г. Докладва Боряна Стаменова - председател.

Не постъпиха предложения за изменение или допълване на проекта за решение и същият беше подложен на гласуване.

**Гласували: 12, За – 12, Против – 1**

**Решението се приема под № 14-ЕП.**

Председателят даде възможност на Марин Връбчев да изложи особено мнение за гласуването си „Против”, но той заяви, че няма да излага мотиви за гласувал „Против”.

**По т. 2 от дневния ред:**

Председателят запозна комисията с постъпилата входяща поща от ЦИК:

- Указанията относно обработването и защитата на личните данни в изборния процес при произвеждането на изборите за членове на Европейския парламент от Република България на 26 май 2019 г., публикувани на интернет страниците на Централната избирателна комисия и на Комисията за защита на личните данни;

- Указанията за РИК при обработване и защита на лични данни в изборите за членове на Европейския парламент от Република България на 26 май 2019 г., приети от Централната избирателна комисия и Комисията за защита на личните данни, с предложение същите да бъдат публикувани на интернет страницата на РИК Враца в раздел „Съобщения”.

Председателят предложи във връзка с подаването до РИК Враца на Заявления за регистриране на застъпници, на допълнителни застъпници и на заместващи застъпници от партиите, коалициите и инициативните комитети, както и при представяне на Списък с упълномощените представители на партиите, коалициите и инициативните комитети, че освен на хартиен носител, същите могат да ползват таблици в електронен вид, които ще бъде публикувани на интернет страницата на РИК Враца в раздел „Съобщения”.

Председателят подложи на гласуване така направеното предложение.

Гласували протоколно решение № 2: 13, За - 13, Против – 0.

Председателят докладва останалата входяща кореспонденция – представени тарифи на медии, данни от общините Борован и Козлодуй, че нямат подадени декларации във връзка с изготвяне на Избирателен списък – част II.

Заседанието приключи в 17.11 часа.

Протоколчик: Председател:

Ирена Николова Боряна Стаменова

Секретар:

Силвия Каменова